PATVIRTINTA

Šiaulių miesto savivaldybės

administracijos direktoriaus

2025 m. vasario 14 d.

įsakymu Nr. A-114

**ŠIAULIŲ MIESTO SAVIVALDYBĖS ADMINISTRACIJOS**

**RĖKYVOS SENIŪNIJOS**

**2025 M. RĖKYVOS SENIŪNIJOS METINIS VEIKLOS PLANAS**

2025-02-11 Nr. V1-2

Šiauliai

**I. BENDROSIOS NUOSTATOS**

1. Šiaulių miesto savivaldybės administracijos Rėkyvos seniūnijos 2025 metų veiklos planas (toliau – veiklos planas) nustato Šiaulių miesto savivaldybės (toliau – Savivaldybė) administracijos Rėkyvos seniūnijos (toliau – seniūnija) tikslus, uždavinius, priemonių įgyvendinimo planą, už priemonių įgyvendinimą atsakingus asmenis, vertinimo kriterijus, lėšas veiklos planui įgyvendinti bei numatomus pasiekti rezultatus.
2. Veiklos planas parengtas vadovaujantis Lietuvos Respublikos vietos savivaldos įstatymo 35 straipsnio 6 dalimi, kitų Lietuvos Respublikos norminių aktų nuostatomis, Šiaulių miesto savivaldybės tarybos 2021 m. liepos 1 d. sprendimu Nr. T-301 patvirtintu strateginio planavimo organizavimo Šiaulių miesto savivaldybėje tvarkos aprašu su visais papildymais ir pakeitimais bei Šiaulių miesto tarybos 2025 m. vasario 6 d. sprendimu Nr. T-1 patvirtintu Šiaulių miesto savivaldybės 2025-2027 metų strateginiu veiklos planu ir Šiaulių miesto savivaldybės tarybos 2025 m. vasario 6 d. sprendimu Nr. T-2 patvirtintu Šiaulių miesto savivaldybės 2025 m. biudžetu.

**II. VEIKLOS PLANO TIKSLAI**

1. Seniūnijos 2025-ųjų metų veiklos plano tikslai:

3.1 įgyvendinti Savivaldybės pavestas funkcijas;

3.2 užtikrinti ir tobulinti kokybišką viešųjų paslaugų teikimą seniūnijos gyventojams;

3.3. skatinti bendruomeniškumą bei bendradarbiavimą su bendruomeninėmis ir nevyriausybinėmis organizacijomis, vietos verslu;

3.4 užtikrinti racionalų išteklių planavimą, žmogiškųjų išteklių valdymą, efektyvų jų panaudojimą ir skaidrumą;

3.5. plėtoti informavimo ir švietėjišką veiklą, siekiant didinti gyventojų informuotumą ir sąmoningumą;

3.6. užtikrinti civilinę saugą ir pasirengimą ekstremalioms situacijoms;

3.7. plėtoti seniūnijos pėsčiųjų ir takų infrastruktūrą, užtikrinant patogų susisiekimą pėstiesiems ir dviratininkams.

3.8. skatinti tvarų judumą ir mažinti aplinkos taršą.

**III. VEIKLOS PLANO UŽDAVINIAI**

1. Seniūnijos 2025-ųjų metų veiklos plano uždaviniai:
   1. organizuoti ir kontroliuoti Savivaldybės institucijų sprendimų įgyvendinimą;
   2. užtikrinti, kad būtų tinkamai vykdomos valstybinės funkcijos, perduotos Savivaldybei, tokios kaip gyvenamosios vietos deklaravimas, užtikrinti gyvenamosios vietos deklaravimo, valstybinių (perduotų Savivaldybei) funkcijų vykdymą;
   3. tobulinti seniūnijos veiklos organizavimą ir žmogiškųjų išteklių valdymą, sudaryti sąlygas racionaliam planavimui ir turimų išteklių panaudojimui;
   4. analizuoti ir reaguoti į gyventojų skundus ar pasiūlymus, siekiant didesnio efektyvumo, greitesnio problemų sprendimo;
   5. organizuoti ir užtikrinti viešųjų darbų ir visuomenei naudingos veiklos atlikimą;
   6. tvarkyti ir prižiūrėti seniūnijos teritorijoje esančias viešąsias erdves, užtikrinant jų švarą ir estetinį vaizdą viešose vietose, kuriant patogią ir jaukią aplinką gyventojams, teikti pasiūlymus dėl žaliosios erdvės, kelių ir šaligatvių priežiūros bei tobulinimo;
   7. aktyviai bendradarbiauti su seniūnijos bendruomenėmis, įtraukiant jas į sprendimų priėmimo procesą ir skatinant jų dalyvavimą seniūnijos gyvenime;
   8. dalyvauti organizuojant ir įgyvendinant civilinę saugą siekiant užtikrinti gyventojų saugumą ir pasirengimą ekstremalioms situacijoms;
   9. vystyti švietėjišką veiklą, skatinant gyventojus rūšiuoti atliekas ir atsakingai elgtis su jomis;
   10. organizuoti reguliarius susitikimus su seniūnijos gyventojais ir organizacijų atstovais, siekiant aptarti aktualius klausimus ir rasti bendrus sprendimus;
   11. bendradarbiaujant su Savivaldybe, siekiant sumažinti oro taršą, skatinti aplinkai draugiškas transporto priemones, dviračių takų ir dviračių dalijimosi sistemos, elektromobilių įkrovimo stotelių plėtrą;
   12. plėtoti bendradarbiavimą su nevyriausybinėmis organizacijomis, siekiant įgyvendinti bendruomenės iniciatyvas, organizuoti bendruomeninių ir nevyriausybinių organizacijų susitikimus su seniūnu;
   13. kiekvieną ketvirtį viešinti seniūnijos socialiniuose tinkluose ir kitose komunikacijos priemonėse veiklos ataskaitas, siekiant didesnio skaidrumo ir gyventojų įsitraukimo;
   14. skelbti ir informuoti gyventojus apie seniūnijos veiklą ir priimtus sprendimus, seniūnijos pasiekimus ir iniciatyvas naudojant socialinius tinklus, vietos ir nacionalines žiniasklaidos priemones;
   15. skatinti gyventojų įtraukimą į savanoriškas veiklas ir socialinius projektus;
   16. organizuoti bendradarbiavimą tarp mokyklų, medicinos įstaigų ir seniūnijos, siekiant gerinti paslaugų kokybę.

**IV. PAGRINDINIAI SENIŪNIJOS DUOMENYS**

1. Gyventojų skaičius seniūnijoje – 5610 gyventojai:
   1. iki 18 metų amžiaus – 940 gyventojai (16,8%);
   2. nuo 18 iki 65 metų amžiaus – 3631 gyventojų (64,7%);
   3. daugiau kaip 65 metų amžiaus – 959 gyventojai (17,1%).
2. Teritorinė informacija: seniūnijos plotas – 970,6 ha, gyventojų tankumas: 574,12 gyv./km².
3. Gyventojų tankis – 574,12 gyv./km. kv.
4. Rėkyvos seniūnijos teritorija suskirstyta į 3 seniūnaitijas:
   1. Bačiūnų g. (2154 gyventojai) (38,4%);
   2. Rėkyvos centro (1630 gyventojai) (29,1%);
   3. Vyturių g. (1826 gyventojai) (32,5%).
5. Pareigybių skaičius seniūnijoje – 2 valstybės tarnautojai:
   1. seniūnas;
   2. seniūnijos vyriausioji specialistė.
6. Kita informacija:
   1. 2024 metais Šiaulių miesto savivaldybės Viešosios bibliotekos Rėkyvos filiale buvo 244 registruoti vartotojai ir 4337 lankytojai;
   2. . Viešosios įstaigos „Šiaulių centro poliklinikos“ Rėkyvos ambulatorijos pateiktais duomenimis, 2024 m. bendras Rėkyvos ambulatorijos aptarnaujamų gyventojų skaičius – 2010, iš jų 128 suaugę neįgalūs asmenys ir 9 neįgalūs vaikai. Asmenų, turinčių specialiuosius nuolatinės slaugos poreikius, skaičius – 46;
   3. Rėkyvos progimnazijos pateiktais duomenimis 2023-2024 mokslo metais mokykloje mokėsi 421 mokiniai, iš jų ikimokyklinio ugdymo grupių ugdytinių skaičius – 106, priešmokyklinio ugdymo grupių ugdytinių skaičius – 32, pradinio ugdymo grupių ugdytinių skaičius – 163, pagrindinio ugdymo grupių ugdytinių skaičius – 120;
   4. Įvairiais socialiniais klausimais bendradarbiaujama su Šiaulių miesto savivaldybės administracijos Socialinių išmokų ir kompensacijų skyriumi, Socialinių paslaugų skyriumi, Šiaulių apskrities VPK Šiaulių miesto ir rajono PK bendruomenių policijos pareigūnais, Lietuvos probacijos tarnybos Šiaulių regiono skyriumi, Šiaulių regiono atliekų tvarkymo centru, Šiaulių apskrities priešgaisrine gelbėjimo valdyba, Greitosios medicininės pagalbos tarnyba bei Šiaulių vyskupijos kurija;
   5. Bendruomeninės ir nevyriausybinės organizacijos: Rėkyvos gyvenvietės bendruomenė, Rėkyvos seniūnijos bendruomenė „Vyturiai“, Bačiūnų bendruomenė, Šiaulių Žalgirio jachtklubas, asociacija „Rėkyvos vandens klubas“. Įgyvendinant Nevyriausybinių organizacijų ir bendruomeninės veiklos stiprinimo 2023-2025 metų veiksmų plano įgyvendinimo 2.1.1.1 priemonės „Stiprinti bendruomeninę veiklą savivaldybėse“ bandomąjį modelį, Rėkyvos gyvenvietės bendruomenė kiekvienais metais teikia, gauna finansavimą ir įgyvendina projektus. 2024 m. minėta bendruomenė gavo 8 tūkst. Eur finansavimą ir įgyvendino projektą „Rėkyva – mūsų namai 2024“. Rėkyvos gyvenvietės bendruomenė išleido poezijos rinkinį „Nepalūšiu“, laikraštį „Rėkyvos bendruomenės žinios“. Suorganizuoti kūrybinių darbų užsiėmimai gyventojams, „Pyragų dienos“ šventė, dalyvauta išsipildymo akcijoje, seniūnijos gyventojams išdalinti labdaros-paramos fondo „Maisto bankas“ maisto paketai. Šv. Kalėdų proga buvo aplankyta 15 ligonių ir pagerbta 15 savanorių, dalyvavusių projekte. Projekto veiklos įgyvendintos 100 proc. Pasibaigus projektinei veiklai bendruomenės nariai toliau vykdo tęstines bendruomenės narių veiklas, tęsia kūrybinių darbų užsiėmimus, dainavimo repeticijas, dalyvauja šaškių būrelio veiklose. Rėkyvos gyvenvietės bendruomenės narių pastangomis prižiūrimas Energetikų g. ir Bačiūnų g. kampe įrengtas alpinariumas.

**V. PRIEMONIŲ ĮGYVENDINIMO PLANAS**

|  |  |  |  |  |
| --- | --- | --- | --- | --- |
| Priemonės kodas | Priemonės pavadinimas | Veiklos pavadinimas, planuojami darbai | Atsakingi vykdytojai | Skirti asignavimai  Eur. |
| 01-02-01 | Stiprinti bendruomeninę veiklą savivaldybėje. | Skatinti bendruomeninių ir nevyriausybinių organizacijų ir veiklą seniūnijos teritorijoje, informuoti apie projektų pateikimo tvarką ir jiems keliamus reikalavimus, raginti teikti projektus finansavimui gauti pagal priemonę „Stiprinti bendruomeninę veiklą savivaldybėje“ ir nevyriausybinių organizacijų projektinėje veikloje. | Seniūnas, vyr. specialistė | Valstybės biudžeto lėšos |
| 01-02-04 | Vystyti dalyvaujamojo biudžeto modelį. | Skatinti gyventojus įgyvendinti bendruomenės iniciatyvas. | Seniūnas, vyr. specialistė | 0 |
| 01-02-05 | Skatinti įtraukų bendradarbiavimą su visuomene ir suinteresuotomis šalimis. Įgyvendinti prevencines programas. | Bendradarbiavimas su įvairių institucijų atstovais bei Savivaldybės administracijos skyriais organizuojant civilinės saugos priemones, vykdant mobilizacinius nurodymus, teikiant informaciją gyventojams civilinės saugos klausimais.  Įgyvendinti prevencines programas.  Organizuoti visuomenei naudingos veiklos ir viešųjų darbų atlikimą. | Seniūnas, vyr. specialistė | 0 |
| 01-04-01 | Tinkamai įgyvendinti valstybines (perduotas savivaldybei) funkcijas. | Gyvenamosios vietos deklaravimas ir duomenų tvarkymas, gyvenamosios vietos neturinčių asmenų apskaita, pažymų apie deklaruotą gyvenamąją vietą išdavimas.  Prašymų ir skundų nagrinėjimas.  Vietos savivaldos įstatyme numatytų notarinių veiksmų atlikimas.  Civilinės saugos organizavimas.  Sueigų, išplėstinių seniūnaičių sueigų, seniūnijos gyventojų sueigų, tikslinių susirinkimų organizavimas. | Seniūnas, vyr. specialistė | Valstybės biudžeto lėšos |
| 03-01-02 | Išsaugoti biologinę įvairovę. | Vykdyti besidauginančių Sosnovskio barščių naikinimą seniūnijos teritorijoje, sodinti naujus želdinius. | Seniūnas,  vyr. specialistė | 0 |
| 03-01-03 | Vykdyti želdinių ir miškų priežiūrą. | Vykdyti želdinių priežiūrą (genėjimas, atžalų šalinimas, kelmų sutvarkymas). | Seniūnas,  vyr. specialistė | 0 |
| 03-01-07 | Įgyvendinti gyvūnų gerovės priemones. | Vykdyti šunų vedžiojimo ir kačių šėrimo aikštelių priežiūrą ir remontą. | Seniūnas,  vyr. specialistė | 0 |
| 04-02-01 | Vykdyti gatvių, aikštelių, šaligatvių, dviračių ir pėsčiųjų takų remonto ir aptarnavimo darbus. | Vykdyti miesto gatvių (duobių išdaužų vietose) užtaisymą. | Miesto ūkio ir aplinkos skyrius, Rėkyvos seniūnija | 0 |
| 04-02-07 | Suprojektuoti, nutiesti, išasfaltuoti ar rekonstruoti žvyruotas gatves. | Privažiavimo nuo Bačiūnų g. iki Poilsio g. 58F asfaltavimas. | Miesto ūkio ir aplinkos skyrius | 0 |
| 04-02-09 | Plėsti saugumą didinančių priemonių kiekį mieste. | Įrengti Poilsio g. viešųjų vietų vaizdo stebėjimo kameras. | Miesto koordinavimo skyrius, Rėkyvos seniūnija | 0 |
| 04-03-01 | Tvarkyti aplinką ir vykdyti priežiūros darbus. | Vykdyti miesto infrastruktūros objektų priežiūrą ir einamąjį remontą, tvarkyti aplinką:   * žaliųjų plotų priežiūra ir tvarkymas, šienavimas; * nelegalių sąvartynų tvarkymas; * medžių ir krūmų tvarkymas, genėjimas, gėlynų priežiūra; * vaikų žaidimų aikštelių priežiūra; * Kalėdų eglės pastatymas, puošimas, nupuošimas, pašalinimas; * ilgalaikio turto įsigijimas. | Seniūnas | 19 600 |

**VI. LĖŠOS PLANUI ĮGYVENDINTI**

Galimi programų vykdymo ir finansavimo šaltiniai:

1. Savivaldybės biudžeto lėšos (SB).

2. Valstybės biudžeto lėšos (VB).

3. Lėšos valstybinėms funkcijoms atlikti VB (VF).

4. Valstybės biudžeto lėšos KT (VB).

**VII. PLANUOJAMI REZULTATAI**

Seniūnijos 2025-ųjų metų veiklos planas padės įgyvendinti Šiaulių miesto savivaldybės strateginį veiklos planą ir efektyviai vykdyti seniūnijai pavestas viešojo administravimo funkcijas, kokybišką viešųjų paslaugų teikimą, užtikrinti miesto infrastruktūros objektų priežiūrą, mažinti socialiai pažeidžiamų gyventojų ir jų grupių socialinę atskirtį, stiprinti bendruomeninę veiklą, gerinti seniūnijos teritorijos gyvenamąją aplinką bei gyvenimo kokybę, sudaryti sąlygas racionaliau planuoti ir naudoti turimus išteklius, bendradarbiauti su bendruomene.

Seniūnas Laimonas Ropė